EkBass/fiwiki-20250220-pages-articles huggingface dataset:
Alexander Prass

Alexander Prass (s. 26. toukokuuta 2001 Hellmonsödt) on itävaltalainen jalkapalloilija, pelipaikaltaan keskikenttäpelaaja. Hän on pituudeltaan 180-senttimetrinen. Hän edustaa Saksan Bundesliigassa pelaavaa TSG 1899 Hoffenheimia. Hän on pelannut Itävallan A-maajoukkueessa vuodesta 2022. Prass pelasi vuosina 2019–2021 Itävallan 2. Ligassa Lieferingin joukkueessa 59 liigaottelua, joissa hän teki 12 maalia. Hän siirtyi kesällä 2021 Sturm Graziin, jossa hän pelasi kolmen kauden aikana 90 bundesliigaottelua ja teki niissä kymmenen maalia. Hän voitti liigamestaruuden vuonna 2024 sekä Itävallan cupin vuosina 2023 ja 2024. Hän pelasi Sturm Grazin joukkueessa 18 Eurooppa- liigan ottelua, joissa hän teki yhden maalin, ja kolme Konferenssiliigan ottelua. Prass siirtyi elokuussa 2024 saksalaisseura Hoffenheimiin. Prass pelasi Itävallan alle 18-, alle 19- ja alle 21-vuotiaiden maajoukkueissa. Hän pelasi Itävallan A-maajoukkueessa ensimmäisen kerran marraskuussa 2022 ystävyysottelussa Andorraa vastaan. EM-kilpailuissa 2024 hän pelasi täyden peliajan alkulohko-ottelussa Alankomaita vastaan ja tuli kolmessa muussa ottelussa vaihdosta kentälle. Itävallan ensimmäinen maali Alankomaita vastaan syntyi, kun vastustajan Donyell Malen ohjasi Prassin laukauksen omaan maaliin. Prass syötti yhden Itävallan kolmesta maalista alkulohko-ottelussa Puolaa vastaan. Hän on pelannut vuoden 2024 loppuun mennessä 13 A-maaottelua, joissa hän on ollut kahdeksan kertaa avauskokoonpanossa. == Lähteet == Luokka:Itävaltalaiset jalkapalloilijat Luokka:Vuonna 2001 syntyneet Luokka:Elävät henkilöt
Elektrolyyttien epätasapaino

Elektrolyyttien epätasapaino on lääketieteellinen tila, jossa potilaalla on veressä liian paljon tai vähän yhtä tai useampaa elektrolyyttiä. Ihmiselimistön pääelektrolyyttejä ovat vetykarbonaatti, kloridi, fosfaatti, kalium, kalsium, magnesium ja natrium. Elektrolyytit auttavat elimistöä säilyttämään homeostaasin eli tasapainon. Epätasapainotila selviää, kun terveydenhuollon ammattilainen teettää potilaalla verikokeita. Niiden tuloksena he saavat tietää, millaisissa pitoisuuksissa potilaan kehossa on eri elektrolyyttejä. Pitoisuuksilla on tietyt viitearvot, joiden ulkopuolelle jäädessään tulokset ovat joko epänormaalin suuria tai pieniä. == Jaottelu == Elektrolyyttien epätasapaino on kattotermi, jonka alle luokitellaan oheiset tilat. Etuliite "hyper-" viittaa elektrolyytin epänormaalin suureen määrään ja "hypo-" epänormaalin pieneen määrään. Elektrolyytti Alisaanti Liikasaanti Fosfaatti Hypofosfatemia Hyperfosfatemia Kalium Hypokalemia Hyperkalemia Kalsium Hypokalsemia Hyperkalsemia Kloori Hypokloremia Hyperkloremia Magnesium Hypomagnesemia Hypermagnesemia Natrium Hyponatremia Hypernatremia Vetykarbonaatti Asidoosi Alkaloosi == Syntysyyt == Epätasapainotila syntyy silloin, kun elimistössä on liikaa tai liian vähän nestettä. Niin voi käydä silloin, kun henkilö ei ole syönyt ja juonut tarpeeksi tai on oksennellut paljon. Toisaalta liika vedenjuonti voi aiheuttaa liiallisen nesteen kertymisen elimistöön ja siten elektrolyyttien epätasapainoa. Myös jotkin lääkitykset, kuten laksatiivit ja steroidit voivat aiheuttaa elektrolyyttien epätasapainoa. Niin voivat tehdä myös tietyt sairaudet, kuten krooniset hengityselinten sairaudet sekä sydän-, maksa- ja munuaisvaivat. == Oireet == Elektrolyyttien epätasapaino voi oireilla ainakin huimauksena, sekavuutena, kramppeina ja sydämen rytmihäiriöinä. == Hoito == Hoito riippuu siitä, mikä tai mitkä elektrolyytit tarkalleen ottaen ovat epätasapainossa. Yleisesti ottaen jos potilaalla on jotain elektrolyyttiä liian vähän, hän alkaa hoitona syödä ravintolisää tai lääkettä joko suun kautta tai tiputuksena. Jos potilaalla on puolestaan jotain elektrolyyttiä liikaa, sen pitoisuutta elimistössä voidaan vähentää lisäämällä nesteytystä joko suun kautta tai tiputuksena. Vaikeassa tapauksessa potilas voi tarvita dialyysihoitoa, jonka aikana elektrolyyttiä poistetaan elimistöstä. == Lähteet == Luokka:Veren oireet
Rize koyun

Rize koyun on turkkilainen koirarotu. Sillä ei ole FCI:n tunnustusta. == Ulkonäkö == Raajat ovat vahvat, sopeutuneet käyskentelyyn Canik-vuoriston eteläisillä rinteillä. Häntä on yleensä riippuva, mutta nousee ylös koiran ollessa valppaana. Väritys on yleensä tummanharmaa, mutta myös muita värejä esiintyy; toisinaan tavataan myös kaksivärisyyttä. Vuonna 2012 tehty tutkimus määritti rodun keskimääräiseksi säkäkorkeudeksi 69,3 cm, noin 0,59 cm poikkeamalla suuntaan tai toiseen; uroksilla keskimääräinen säkäkorkeus oli 69,8 cm 0,77 cm poikkeamalla suuntaan tai toiseen, nartuilla 68,6 cm 0,92 cm poikkeamalla suuntaan tai toiseen. Toisessa tutkimuksessa urosten säkäkorkeudeksi määriteltiin noin 70 cm ja narttujen 68-69 cm. Rize koyun muistuttaa melko paljon venäläistä kaukasiankoiraa ja turkkilaista karsinkoiraa. == Luonne ja käyttäytyminen == Rize koyun on luonteeltaan temperamenttinen ja suhtautuu vieraisiin ihmisiin ja eläimiin varauksella. Se voi olla vieraita kohtaan myös vaarallinen. Se varoittaa omistajiaan vieraista voimakkaalla haukulla. == Alkuperä == Rotu on kotoisin Rizen maakunnasta, ja sitä esiintyy myös Ordun maakunnassa.Yilmaz, Orhan; Ertuğrul, Mehmet; Wilson, R Trevor. "The domestic livestock resources of Turkey: breed descriptions and status of guard and hunting dogs". 63rd Annual Meeting of the EAAP, 2012. 63 (1). European Association of Animal Production: 69. Sitä on kasvatettu Mustanmeren pohjoisrannikolla vartioimaan lampaita ja vuohia. Tämän lisäksi se on toiminut myös yleisenä vahtikoirana, varoittaen vieraista ihmisistä ja eläimistä.Yilmaz, Orhan; Ertuğrul, Mehmet. "Determination of the Rize Koyun (sheep) dog in Turkey". Canadian Journal of Applied Sciences, 2012. 2 (1): 216–221. == Lähteet == Luokka:Lähi-idän koirarodut Luokka:FCI:n ulkopuoliset rodut Luokka:Vuoristokoirat
William Shipley

pienoiskuva|Shipleyn hauta Kentin Maidstonen All Saints Churchin hautausmaalla. William Shipley (2. kesäkuuta 1715 Maidstone, Kent – 28. joulukuuta 1803 Maidstone, Kent, Yhdistynyt kuningaskunta) oli keksijä, taidemaalari, maalauksen opettaja ja the Royal Society of Artsin perustaja. == Perhe == Shipleyn vanhemmat olivat Jonathan Shipley ja Martha Shipley (ent. Davies). Shipley avioitui Elizabeth Millerin kanssa vuonna 1768. Pariskunta sai kaksi tytärtä. Ensimmäinen tytär menehtyi lapsena. Toinen tytär eli pitkän elämän. Shipleyn veli oli Walesin St Asaphin piispa Jonathan Shipley. == Varhaisura == Shipley kasvoi Lontoon Cityssä. Shipleyn isä menehtyi, kun hän oli 3-vuotias. Hänet lähetettiin asumaan isoäidin luokse, jolta hän peri merkittävän omaisuuden 21-vuotiaana. Perinnön turvin Shipley keskittyi taidemaalaamiseen ja kuvataiteen opettamiseen Northamptonissa. Shipley muutti vuonna 1750 Lontooseen, jossa hän perusti uuden taidekoulun. Taidekoulu menestyi. Shipleyn oppilaita olivat Richard Cosway, Thomas Jones, William Pars ja Francis Wheatley. == The Royal Society of Arts, Manufactures and Commerce == Shipley loi suunnitelman the Royal Society of Artsin perustamiseksi vuonna 1753. Seura perustettiin 22. maaliskuuta vuonna 1754 Lontoon Westminsterissä. Seuran muita perustajia olivat Folkestonen varakreivi Jacob Bouvier, piispa Isaac Maddox, Romneyn paroni Robert Marsham, pastori Stephen Hales ja luonnontieteilijä James Baker. Yhdysvaltain perustajaisä Benjamin Franklin, hyväntekijä Jonas Hanway, kuvataitelija William Hogarth ja runoilija Samuel Johnson olivat seuran jäseniä Shipleyn aikana. Shipley palkittiin seuran kultaisella mitalilla vuonna 1758. Seuran ensimmäisiä merkittäviä hankkeita oli istuttaa ja kasvattaa suuri määrä puita Britannian kuninkaallisen laivaston ja kauppalaivaston tarpeisiin. The Royal Society of Arts vaikutti Britannian kulttuurilliseen, tieteelliseen ja taloudelliseen kehitykseen merkittävällä tavalla. Seurasta tuli kauppiaiden, tehtailijoiden, virkamiesten, tieteilijöiden ja taiteilijoiden kohtaamispaikka, jossa uudet keksinnöt ja innovaatiot näkivät päivänvalon. == Keksijänä == Shipley keksi järjestelmän, jonka avulla köyhät saivat mahdollisuuden ostaa edullisia polttoaineita. Hän paransi vankiloiden sanitaatiota. Shipley keksi kelluvan valon veden varaan joutuneille. Hän myös keksi tavan, jonka avulla luotiin uusia kalalajeja Englannin lammissa. Shipley perusti taidekouluja ja seuroja. == Perintö == Valtio oli kiireinen sotien ja valtiontalouden kanssa. Shipley vaikutti Britannian kulttuurilliseen, tieteelliseen ja taloudelliseen kehitykseen. Shipley vaikutti ennen kaikkea siihen miten maan voimavaroja kyettiin hyödyntämään täysin uudella tavalla. Ranskan keisari Napoleon kunnioitti ja pelkäsi Shipleytä, koska hänen toimintansa vahvisti Britanniaa monin eri tavoin. == Lähteet == Luokka:Vuonna 1715 syntyneet Luokka:Vuonna 1803 kuolleet Luokka:Englantilaiset taidemaalarit
Dengizkoʻl

Dengizkoʻl on laskujoeton suolajärvi Kyzylkumin aavikolla Uzbekistanissa. Se sijaitsee 70 kilometriä Buharasta etelälounaaseen lähellä Turkmenistanin rajaa. Järven pinta-ala on 313 neliökilometriä, keskisyvyys yli 10 metriä ja vesimäärä 3,3 kuutiokilometriä. Zarafshonjoen laskujärvenä toimineen Dengizkoʻlin pinta-ala oli 1900-luvun alussa 120 neliökilometriä. Maatalouden keinokastelun lisääntyessä se kuivui ja muuttui suolasuoksi 1950-luvun puoliväliin mennessä. Keinokastelun poistovesikanavien ja Amudarjasta Buharan keitaalle lisävettä tuovan Amu-Buharan kanavan rakentamisen jälkeen järvi alkoi 1960-luvulla jälleen täyttyä, ja sen pinta-ala on laajentunut huomattavasti. Dengizkoʻl on tärkeä muuttolintujen pysähdyspaikka ja vesilintujen talvehtimisympäristö. Sen talvehtiviin lajeihin kuuluvat nokikana, punapäänarsku, sinisorsa ja tavi sekä harvinaiset kyhmyjoutsen, valkopääsorsa, pikkumerimetso ja merikotka. Järvelle pysähtyviä muuttolintuja ovat pelikaani, kurki ja neitokurki sekä harvinainen kiharapelikaani. Järvi on yksi Uzbekistanin Ramsar-alueista. Järvellä harjoitetaan kalastusta ja sen ympäristöä käytetään lähinnä karakullampaiden laitumena. Lähistöllä tuotetaan maakaasua ja öljyä. ==Lähteet== Luokka:Buharan alue Luokka:Ramsar-alueet Luokka:Suolajärvet Luokka:Uzbekistanin järvet
Talvisuperin kausi 2024

Vuoden 2024 Talvisuperin kausi oli ensimmäinen kausi koko Pesäpallon historiassa. == Joukkueet == === Miehet === ==== A-Lohko ==== * Imatran Pallo- Veikot * Joensuun Maila * Kempeleen Kiri * Kiteen Pallo -90 * Pattijoen Urheilijat * Puijon Pesis * Sotkamon Jymy ==== B-Lohko ==== * Alajärven Ankkurit * Haminan Palloilijat * Hyvinkään Tahko * Kouvolan Pallonlyöjät * Manse PP * Seinäjoen JymyJussit * Vimpelin Veto === Naiset === ==== A-Lohko ==== * Hyvinkään Tahko * Joensuun Maila * Jyväskylän Kirittäret * Lapuan Virkiä * Mailattaret * Seinäjoen Maila-Jussit ==== B-Lohko ==== * Fera * Haminan Palloilijat * Manse PP * Pesäkarhut * Pöytyän Urheilijat * Roihuttaret Lähteet: === Tytöt === ==== A-Lohko ==== * Haapajärven Pesä-Kiilat * Joensuun Maila * Mailattaret * Seinäjoen Maila-Jussit ==== B-Lohko ==== * Alajärven Ankkurit * Jokilaakson PesäKuula * Kajaanin Pallokerho * Lapuan Virkiä ==== C-Lohko ==== * Kempeleen Kiri * Oulun Lippo Juniorit * Pattijoen Urheilijat Juniorit * Viinijärven Urheilijat ==== D-Lohko ==== * Haminan Palloilijat * Laitilan Jyske * Manse PP * Mynämäen Vesa ==== E-Lohko ==== * Fera * Hyvinkään Tahko * Pesäkarhut-Akatemia * Roihu Lähteet: == Pudotuspelit == === Miehet === Lähteet: === Naiset === Lähteet: === Tytöt === Sija Joukkue Joensuun Maila Seinäjoen Maila-Jussit Manse PP 4\. Pesäkarhut-Akatemia Lähteet: == Lähteet == == Katso myös == * Superpesis * Pesäpalloliitto * Superpesis * Nuorten Superpesis Luokka:Talvisuperin kaudet Luokka:Vuoden 2024 pesäpallo
Karaman (koira)

Karaman on turkkilainen koirarotu. Sillä ei ole FCI:n tunnustusta. Sitä ei tule sekoittaa makedonianvuoristokoiraan, joka tunnetaan myös nimellä karaman. == Ulkonäkö == Karaman muistuttaa jonkin verran kangalinkoiraa. Sillä on vankka rakenne ja vahvat raajat. Värivaihtoehtoja on useita, joskin musta on kaikkein yleisin.Yilmaz, Orhan; Ertuğrul, Mehmet; Wilson, R Trevor. "The domestic livestock resources of Turkey: breed descriptions and status of guard and hunting dogs". 63rd Annual Meeting of the EAAP, 2012. 63 (1). European Association of Animal Production: 69. == Alkuperä == Rotua tavataan lähinnä Karamanissa, Konyassa ja Aksarayssa. Sitä käytetään paikallisen akkaraman- lammasrodun vartiointiin ja suojeluun petoja vastaan. == Lähteet == Luokka:Lähi-idän koirarodut Luokka:FCI:n ulkopuoliset rodut Luokka:Vuoristokoirat
Joseph-Louis Duc

Joseph-Louis Duc (15. lokakuuta 1802 – 12. tammikuuta 1879) oli ranskalainen arkkitehti. == Elämäkerta == Joseph-Louis Duc syntyi 15. lokakuuta 1802 Pariisissa. Hän opiskeli École des Beaux-Artsissa ja voitti vuonna 1825 Prix de Romen suunnittelemalla Pariisin kaupungintalon. Duc tutki stipendin turvin Rooman arkkitehtuuria ja esitteli Colosseumin restaurointiprojektinsa piirrokset vuonna 1830. Ducin ensimmäinen huomattava työ oli Colonne de Juillet (Heinäkuun pylväs) Pariisissa (valmistui Jean-Antoine Alavoinen alkuperäisestä ehdotuksesta Ducin muuttamana 1840). Vuonna 1834 hänet valittiin Colonne de Juillet -muistomerkin töiden tarkastajaksi ja vuonna 1840 hän sai Kunnialegioonan ritarin ristin. Duc kehitti Pariisin oikeuspalatsin uudelleenrakennusprojektin 1847, mikä antoi hänelle luovaa vapautta. Vuonna 1862 hänet nimitettiin siihen liittyvän Cour de Cassationin arkkitehdiksi, ja hän rakensi Louis-le-Grand-kollegion pääkappelin. Päätyöstään, uuskreikkalaiseen tyyliin rakentamastaan Pariisin oikeuspalatsista komeine fasadeineen ja odotushuoneineen, hän sai 1869 Napoleon III:n kunniapalkinnon.Tietosanakirja 1909, osa 11, Hakusana: Duc, Joseph Louis Vuoden 1871 tulipalon jälkeen Duc restauroi Pariisiin oikeuspalatsin vauriot ja sai vuonna 1872 Kunnialegioonan komentajan arvon. Royal Institute of British Architects myönsi hänelle kunniamitalin vuonna 1875. Duc kuoli 22. tammikuuta 1879 Pariisissa. Duc on haudattu Pariisissa sijaitsevalle Montmartren hautausmaalle. ==Lähteet== ==Aiheesta muualla== Luokka:Ranskalaiset arkkitehdit Luokka:Vuonna 1802 syntyneet Luokka:Vuonna 1879 kuolleet
Vang (taajama)

Vang on taajama Vangin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 0,26 neliökilometriä ja asukasluku 234 vuonna 2023. ==Kuvia== Vang Oppland IMG 1666 vang kirke 85760.jpg|Vangin kirkko ==Lähteet== ==Aiheesta muualla== Luokka:Norjan taajamat Luokka:Vang
Vinjerock

Vinjerock on vuodesta 2006 järjestetty jokakesäinen rockfestivaali Eidsbugardenissa Vangin kunnan alueella Norjassa. Se on nimetty Aasmund Olavsson Vinjen mukaan, jonka rakennuttama Vinjebue-mökki sijaitsee paikalla. Kävijämäärä on rajattu 3 000:een, jotta luonto ei kärsisi. ==Lähteet== ==Aiheesta muualla== * Vinjerock.no Luokka:Vang Luokka:Musiikkitapahtumat Norjassa Luokka:Rockfestivaalit
Vangin kirkko (Vang)

Vangin kirkko () on Vangin kunnassa Innlandetin läänissä Norjassa sijaitseva puinen ristikirkko vuodelta 1839. Paikalla sijaitsi aiemmin keskiaikainen sauvakirkko, joka siirrettiin Puolan Karpacziin. ==Lähteet== ==Aiheesta muualla== Luokka:Norjan puukirkot kirkko
Høren sauvakirkko

Høren sauvakirkko () on Vangin kunnassa Innlandetin läänissä Norjassa sijaitseva sauvakirkko 1100-luvulta. Sitä on ajan saatossa laajennettu useita kertoja. ==Lähteet== ==Aiheesta muualla== Luokka:Norjan sauvakirkot Luokka:Vang
Øyen sauvakirkko

Øyen sauvakirkko () on Vangin kunnassa Innlandetin läänissä Norjassa sijaitseva sauvakirkko alun perin 1100-luvulta. Se purettiin vuonna 1747, mutta sen puuosia löydettiin Øyen kirkon lattian alta remontin yhteydessä 1930-luvulla, ja niihin perustuen sauvakirkosta päätettiin pystyttää jäljennös, joka valmistui vuonna 1965. ==Lähteet== ==Aiheesta muualla== Luokka:Norjan sauvakirkot Luokka:Vang
Øyen kirkko (Vang)

Øyen kirkko () on Vangin kunnassa Innlandetin läänissä Norjassa sijaitseva puinen pitkäkirkko vuodelta 1747. ==Lähteet== ==Aiheesta muualla== Luokka:Norjan puukirkot Luokka:Vang
Øyen kirkko

Øyen kirkko voi tarkoittaa seuraavia: * Øyen kirkko, kirkko Surnadalin kunnassa Norjassa * Øyen kirkko, kirkko Vangin kunnassa Norjassa
Heensåsenin kirkko

Heensåsenin kirkko () on Vangin kunnassa Innlandetin läänissä Norjassa sijaitseva puinen pitkäkirkko vuodelta 1902. ==Lähteet== ==Aiheesta muualla== Luokka:Norjan puukirkot Luokka:Vang
Georges Courteline

Georges Courteline, oik. Georges Victor Marcel Moinaux (25. kesäkuuta 1858 Tours, Ranska – 15. kesäkuuta 1929 Pariisi, Ranska) oli ranskalainen kirjailija ja näytelmäkirjailija. Suoritettuaan asepalveluksensa Courteline ryhtyi virkamieheksi uskonnollisten asioiden ministeriössä, jossa hän vietti neljätoista vuotta havainnoiden kollegoitaan. Näistä kokemuksista tuli hänen kirjallisen inspiraationsa pääasialliset lähteet. Ensimmäisissä näytelmissään – Les Gaietés de l’Escadron (1886) ja Lidoire (1891) – hän pilaili armeijan kustannuksella. Messieurs les Ronds-de-Cuir (1893) hyökkäsi virkamiesten kimppuun, ja Boubouroche (1893) kohdistui pikkuporvaristoon. Seuraavat teokset, kuten Un client sérieux (1896) ja Les Balances (1901), käsittelivät oikeuslaitosta, ja Le Commissaire est bon enfant sekä Le Gendarme est sans pitié (1899) arvostelivat poliisia. La Peur des Coups (1894), Monsieur Badin (1897) ja La Paix Chez Soi (1903) huvittivat pariskuntien naurettavuudella. Courteline kuvasi teoksissaan aikansa puutteita ja käytti dialogeja tehden niistä komediansa olennaisen osan. Hänen hahmonsa, kuten tuomari, aliupseeri, porvari ja saituri, olivat keskinkertaisia, ja juonet paljastivat arkielämän absurdiuen. Satiirisesti pikkuporvariston vikoja kuvaavana kirjailijana Courteline palkittiin kunnialegioonan kunniamerkillä vuonna 1899 ja valittiin Goncourt-akatemian jäseneksi vuonna 1926. Courteline on haudattu Pariisissa sijaitsevalle Père-Lachaisen hautausmaalle. == Lähteet == Luokka:Ranskalaiset kirjailijat Luokka:Ranskalaiset näytelmäkirjailijat Luokka:Vuonna 1858 syntyneet Luokka:Vuonna 1929 kuolleet
Pyhän Tuomaan kirkko (Vang)

Pyhän Tuomaan kirkko () on Vangin kunnassa Innlandetin läänissä Norjassa sijaitseva betonikirkko vuodelta 1971. Paikalla sijaitsi aiemmin keskiaikainen sauvakirkko, joka purettiin 1800-luvun alussa. ==Kuvia== Thomaskirken 10.jpg|Vanhan kirkon muistokivi ==Lähteet== ==Aiheesta muualla== Luokka:Norjan kivikirkot Luokka:Vang
Paavo Pesusieni ja Santa-Sanna pelastavat Tangalan

Paavo Pesusieni ja Santa-Sanna pelastavat Tangalan () on yhdysvaltalainen animaatioelokuva, joka on Paavo Pesusieni -sarjan spin-off. Elokuva julkaistiin Netflixiin 2. elokuuta 2024. == Ääninäyttelijät == Alkuperäinen näyttelijäElokuvan lopputekstit Suomenkielinen ääninäyttelijä Rooli Carolyn Lawrence Jenni Sivonen Santa-Sanna Tom Kenny Antti L. J. Pääkkönen Paavo Pesusieni Tom Kenny Kari Clancy Brown Rauno Ahonen johtaja Rapu Bill Fagerbakke Pasi Ruohonen Patrik Tähtönen Mr. Lawrence Sasu Moilanen Plankton Rodger Bumpass Antti Pääkkönen Jalmari Kalmari Johnny Knoxville Markus Niemi Sami Craig Robinson Juha Paananen Sannan isä Grey DeLisle Katja Aakkula Sannan äiti Carla Rindell Sannan isoäiti Ilia Isorelýs Paulino Emma Louhivuori Piia Matty Cardarople Panu Kangas Kimi Wanda Sykes Netta Laurenne Sue Nami Suomenkieliset sivuäänet: Emma Räsänen, Helmi Kallio, Jemina Haukka, Jeremy Kiberu, Kosmo Salminen, Martti Manninen, Rinna Paatso == Lähteet == == Aiheesta muualla == * Elokuva Netflixissä Luokka:Yhdysvaltalaiset animaatioelokuvat Luokka:Vuoden 2024 yhdysvaltalaiset elokuvat Luokka:Nickelodeonin elokuvat Luokka:Paavo Pesusieni
Dikkulak

Dikkulak on turkkilainen koirarotu. Sillä ei ole FCI:n hyväksyntää. == Ulkonäkö == Rotu on tyypillinen pystykorva, jolla on tiivis runko ja pystyt korvat. Se muistuttaa ulkoisesti welsh corgia. Värivaihtoehdot ovat yleisimmästä harvinaisimpaan seuraavat: valkoinen (29,5 % populaatiosta), musta (23 % populaatiosta), ruskea-valkoinen (19,7 % populaatiosta), ruskea (18 % populaatiosta) ja kellanruskea (tan, 9,8 % populaatiosta). Säkäkorkeus on noin 27,8 cm ja paino 10,6 kg. == Alkuperä == Dikkulakia kasvatetaan Ağrın, Ardahanin, Erzurumin, Iğdırin ja Karsin maakunnissa. Sitä käytetään "hälyttävänä vahtikoirana" eli se ilmoittaa mahdollisista tunkeilijoista kovalla haukulla. === Etymologia === Dikkulak tarkoittaa pystykorvaa. Rotu tunnetaan sen lisäksi myös nimillä çivikulak ("naulakorva") ja zağar ("mäyrä").Yilmaz, Orhan; Ertuğrul, Mehmet; Wilson, R Trevor. "The domestic livestock resources of Turkey: breed descriptions and status of guard and hunting dogs". 63rd Annual Meeting of the EAAP, 2012. 63 (1). European Association of Animal Production: 69. == Lähteet == Luokka:Lähi-idän koirarodut Luokka:FCI:n ulkopuoliset rodut Luokka:Pystykorvat
Krister Wickman

Krister Wickman (1924–1993) oli ruotsalainen sosiaalidemokraattinen poliitikko. Hän istui valtiopäivillä 1967–1973 ja toimi salkuttomana ministerinä 1967–1969, elinkeinoministerinä 1969–1971 sekä ulkoministerinä 1971–1973. Vuosina 1973–1976 hän oli Ruotsin keskuspankin pääjohtaja. ==Lähteet== ==Aiheesta muualla== * Krister Wickman Ruotsin valtiopäivien verkkosivuilla Luokka:Ruotsin ulkoministerit Luokka:Ruotsin sosiaalidemokraattisen työväenpuolueen poliitikot Luokka:Ruotsalaiset pankinjohtajat Luokka:Vuonna 1924 syntyneet Luokka:Vuonna 1993 kuolleet
Tonya finosu

Tonya finosu on turkkilainen koirarotu. Sillä ei ole FCI:n hyväksyntää. == Ulkonäkö == Tonya finosu on tyypillinen pystykorva, joka muistuttaa saksanpystykorvaa, japaninpystykorvaa ja volpino italianoa. Ainoa väritys on valkoinen. Säkäkorkeus on noin 41 cm ja paino 9,7 kg. == Luonne ja käyttäytyminen == Rotu on energinen, leikkisä ja lapsia kohtaan ystävällinen. Sitä käytetään lähinnä vahtimiseen, minkä vuoksi se suhtautuukin vieraisiin ihmisiin epäiluuloisesti. == Alkuperä == Joidenkin rodun harrastajien mukaan tonya finosu tuotiin kotimaahansa alun perin laivalla Ukrainasta.Yilmaz, Orhan; Ertuğrul, Mehmet; Wilson, R Trevor. "The domestic livestock resources of Turkey: breed descriptions and status of guard and hunting dogs". 63rd Annual Meeting of the EAAP, 2012. 63 (1). European Association of Animal Production: 69. == Lähteet == Luokka:Lähi-idän koirarodut Luokka:FCI:n ulkopuoliset rodut Luokka:Pystykorvat
Peter Schilling

Peter Schilling (synt. Pierre Michael Peter Schilling, s. 28. tammikuuta 1956 Stuttgart) on saksalainen poplaulaja. Hän oli 1980-luvun saksalaisen uuden aallon menestyneimpiä artisteja. Hänen vuonna 1983 julkaistu kappaleensa ”Major Tom (Coming Home)” oli maaimanlaajuinen hitti. Schillingin muita menestyskappaleita ovat ”Die Wüste lebt” ja ”Terra Titanic”. == Lähteet == == Aiheesta muualla == Luokka:Saksalaiset poplaulajat Luokka:Synthpop-muusikot Luokka:Neue Deutsche Welle Luokka:Vuonna 1956 syntyneet Luokka:Elävät henkilöt
Complexity Gaming

Complexity Gaming on yhdysvaltalainen elektronisen urheilun seura, jonka perusti Jason Lake vuonna 2003. Seuralla on joukkueet peleissä Counter-Strike 2, Rocket League, Halo ja Madden. Counter-Strikessa seura on voittanut merkittävimpänä BLAST Premier: Spring 2020 European Finals -turnauksen. == Lähteet == == Aiheesta muualla == * Viralliset kotisivut Luokka:Yhdysvaltalaiset elektronisen urheilun seurat Luokka:Texasin urheilu Luokka:Vuonna 2003 perustetut urheiluseurat
Stenhuset

Stenhuset on Korppoon Utön saaren vanhin rakennus. Vuonna 1753 valmistunut kivitalo rakennettiin saaren ensimmäisen majakan rakennustöiden yhteydessä. Nykyisin rakennuksessa toimii kotiseutumuseo. == Historia == Stenhuset toimi alunperin majakanvartijoiden virka-asuntona aina 1860-luvulle asti. Majakanvartijat olivat tosin jo 1840-luvulta asti pääsääntöisesti asuneet tien toiselle puolen rakennetussa "fyrbyggningen" -nimisessä talossa. Jäätyään pois asuinkäytöstä Stenhuset toimi muun muassa varastona ja verstaana 1990-luvulle asti, jolloin rakennuksen omistanut Merenkulkulaitos peruskorjasi sen. Korjaustöiden jälkeen rakennus vuokrattiin kotiseutuyhdistys Utö hembygdsförening:lle, joka avasi tiloihin kotiseutumuseon 27. heinäkuuta 1991. === Museo === Museo esittelee Utön keskeisiä elementtejä neljässä eri näyttelyhuoneessa; mereknkulku, kalastus ja metsästys, luotsi- ja majakkatoiminta, sekä kyläyhteisön elämä. == Lähteet == Luokka:Korppoo Luokka:Paraisten rakennukset ja rakennelmat Luokka:Suomen kotiseutumuseot Luokka:Suomen 1700-luvulla rakennetut rakennukset ja rakennelmat
Pasquale Villari

Pasquale Villari (1827–1917) oli italialainen historioitsija ja poliitikko. Hän otti 1848 osaa vallankumoukseen Napolissa ja joutui sen jälkeen pakenemaan Firenzeen. Villari keskittyi historioitsijana Italian 1400-lukuun toimiessaan professorina 1859–1865 Pisassa ja 1865–1913 Firenzessä. Hän toimi urallaan sekä filosofian että historian professorina. Poliittisella urallaan Villari oli edustajakamarin jäsen vuodesta 1867 ja senaatin jäsen vuodesta 1884. Opetusministerinä hän toimi 1891–1892. Villarin merkittävimmät teokset ovat kahtena niteenä julkaistu Storia di G. Savonarola e dei suoi tempi (1859–1861) ja kolmena niteenä ilmestynyt Niccolò Machiavelli e i suoi tempi (1877–1882). ==Lähteet== Luokka:Italialaiset historioitsijat Luokka:Italialaiset poliitikot Luokka:Italialaiset professorit Luokka:Vuonna 1827 syntyneet Luokka:Vuonna 1917 kuolleet
Irma Sarje

Irma Hellin Sarje, o.s. Riihimäki (26. elokuuta 1917 Helsinki – 9. huhtikuuta 2001 Helsinki) oli suomalainen kotitalousopettaja ja keittokirjailija. ==Henkilöhistoria== Sarje syntyi junapakkamestari Juho Fredrik Riihimäen ja kotiompeluliikkeenharjoittaja Aino Maria Kreulan perheeseen. Arkkitehti Heimo Riihimäki oli hänen veljensä. Hänen puolisonsa vuodesta 1944 oli lääninneuvos Unto Rafael Sarje, aiemmin Sahlgren (1913–1976). Kuvataiteilija Kimmo Sarje on heidän poikansa. Sarje tuli ylioppilaaksi Kallion yhteiskoulusta 1936, suoritti Karkun emäntäkoulun 1937 ja valmistui kotitalousopettajaksi Järvenpään kotitalousopettajaopistosta 1940. Hän oli Oriveden kotitalouskoulun ylimääräinen opettaja 1941, Uudenmaan läänin Maanviljelysseuran kotitalouskonsulentti 1941–1943, Pienviljelijäin Keskusliiton kotitalouskonsulentti 1943–1945, Osuusliike Elannonssa ravintolaemäntä 1946–1947 ja ravintoloiden tarkastaja 1947–1951, Kotitalouskeskuksen opettaja 1952–1953, luennoija Helsingin kotitalousopettajaopistossa 1953–1959 ja Keskusliike OTK:n koekeittiön hoitaja 1953-–1977. Laatutietoa-lehden päätoimittaja Sarje oli 1974–1977 ja hän julkaisi useita keittokirjoja ja ruokaan ja ruuan valmistukseen liittyviä kirjoituksia monissa eri lehdissä kuten Pellervossa, samoin kuin piti radioesitelmiä, oli toteuttamassa kotitalousaiheisia opetuselokuvia js suunnitteli ravintola- ja ruokalakeittiöitä. Sarje teki eläkkeelle siirryttyään raku-keramiikkaa keramiikkakeskus Septariassa Kaapelitehtaalla, jossa hänen teoksiaan oli myös esillä.Leena Maunula: Tuli ja savu ovat väkeviä avustajia. Helsingin Sanomat 6.9.2001. Viitattu 10.8.2024. ==Julkaisuja== * Säilöönpanoaapinen, myöh. Säilöntäaapinen, 1941–1981 * Hyvää ruokaa, 1964–1976 * Meillä leivotaan, 1967 * Pakastaminen, 1969 * Grillataan, savustetaan, viihdytään, 1972 * Vaikka mitä jauhelihasta, 1973 * Paistista pihviin, kinkusta kyljykseen, 1975 * Kalaruokia, 1978 * Suuri suomalainen keittokirja, 1980 * Uusi säilöntäaapinen, 1985 == Lähteet == ==Aiheesta muualla== * Luokka:Suomalaiset opettajat Luokka:Suomalaiset tietokirjailijat Luokka:Suomalaiset päätoimittajat Luokka:Vuonna 1917 syntyneet Luokka:Vuonna 2001 kuolleet
Sarje

Sarje on muun muassa seuraavien suomalaisten henkilöiden sukunimi: * Irma Sarje (o.s. Riihimäki, 1917–2001), kotitalousopettaja, tietokirjailija kuvataiteilija * Kimmo Sarje (s. 1951), taiteilija, opettaja ja kriitikko, Irma Sarjen poika
Bogdan Racovițan

Bogdan Racovițan (s. 6. kesäkuuta 2000 Dijon, Ranska) on romanialainen jalkapalloilija, pelipaikaltaan keskuspuolustaja. Hän on pituudeltaan 187-senttimetrinen. Hän edustaa puolalaista Raków Częstochowaa. Hän pelasi Romanian A-maajoukkueessa ensimmäisen kerran maaliskuussa 2024. Racovițan pelasi ranskalaisseura Dijonin juniori- ja reservijoukkueissa. Hän siirtyi romanialaiseen Botoșaniin helmikuussa 2021. Hän pelasi Romanian Liga I:ssä 24 ottelua ja teki niissä yhden maalin. Tammikuussa 2022 hän siirtyi puolalaisseura Raków Częstochowaan. Hän on pelannut kauden 2023–2024 loppuun mennessä Puolan Ekstraklasassa 49 ottelua, joissa hän on tehnyt neljä maalia. Hän voitti Puolan liigamestaruuden vuonna 2023. Hän pelasi kaudella 2023–2024 Eurooppa-liigassa viisi ottelua. Racovițan pelasi Romanian alle 21-vuotiaiden maajoukkueessa kymmenen ottelua, joista kolme ikäluokan Euroopan- mestaruuskilpailuissa 2023. Hän pelasi Romanian A-maajoukkueessa ensimmäisen kerran maaliskuussa 2024 ystävyysottelussa Pohjois-Irlantia ja ensimmäisen kerran avauskokoonpanossa kesäkuussa 2024 ystävyysottelussa Liechtensteinia vastaan. Hänen kolmas maaottelunsa oli EM-kilpailujen 2024 alkulohko-ottelu Ukrainaa vastaan; siinä hän tuli vaihdosta kentälle muutamaksi minuutiksi ottelun lopulla. == Lähteet == Luokka:Romanialaiset jalkapalloilijat Luokka:Vuonna 2000 syntyneet Luokka:Elävät henkilöt
Bojan Cvjetićanin

Bojan Cvjetićanin (; 6. tammikuuta 1999 Ljubljana) on serbitaustainen slovenialainen muusikko ja näyttelijä. Cvjetićanin on Sloveniaa Eurovision laulukilpailussa 2023 edustaneen ljubljanalaisen pop rock -yhtyeen Joker Outin laulaja. Hänen näyttelijänuransa alkoi, kun hän esiintyi muusikko Lukan roolissa slovenialaisessa komediadraamasarjassa Gospod profesor. Hän sai pääroolin Kaj pa Ester? -elokuvassa. == Perhe == Cvjetićanin molemmat vanhemmat Branko ja Snežana ovat serbitaustaisia ja ammatiltaan lääkäreitä. He tulivat Sloveniaan sotien aikana 1990-luvulla. Bojanilla on myös sisar Tijana, joka on valmistunut oikeustieteellisestä. == Uran alkuvaiheet == Cvjetićanin on opiskellut Poljana Gymnasiumissa ja myöhemmin sosiologiaa yhteiskuntatieteellisessä tiedekunnassa Ljubljanassa. Hänen musiikillinen uransa juontaa juurensa vuoteen 2010, viidennellä luokalla ystävien kanssa perustettuun No name -yhtyeeseen. Tämän jälkeen perustettiin Apokalipsa-yhtye, jonka jäseniä olivat Cvjetićaninin lisäksi Martin Jurkovič ja rumpali Matic Kovačič. Yhtyeeseen liittyivät myöhemmin kitaristit Rok Molnar ja Luka Škerlep. He esiintyivät eri peruskouluissa ja lukioissa. Yhtye kuitenkin lopetettiin vuonna 2016. Cvjetićanin tapasi Kris Guštinin ja Jan Petehin toisen Bouržuazija-nimisen yhtyeen konsertissa, jonka jälkeen bändiin liittyivät, Jurkovič ja Kovačič, ja Joker Out syntyi. == Lähteet == * https://www.slovenskenovice.si/suzy/vcasih-je-samo-brat/ 29.10.2022 Viitattu 15.8.2023 * https://apokalipsaband.wixsite.com/apokalipsa/info Viitattu 15.7.2023 * https://www.slovenskenovice.si/suzy/vcasih-je-samo-brat/ 29.10.2022. Viitattu 15.8.2023 == Aiheesta muualla == Luokka:Vuonna 1999 syntyneet Luokka:Elävät henkilöt Luokka:Slovenialaiset näyttelijät Luokka:Slovenialaiset laulajat
Ionuț Nedelcearu

Ionuț Nedelcearu (s. 25. huhtikuuta 1996 Bukarest) on romanialainen jalkapalloilija, pelipaikaltaan keskuspuolustaja. Hän on pituudeltaan 190-senttimetrinen. Hän edustaa italialaista Palermoa. Hän on pelannut Romanian ja Italian lisäksi Venäjällä ja Kreikassa. Hän on pelannut Romanian A-maajoukkueessa vuodesta 2018. Nedelcearu pelasi Dinamo Bukarestin junioreissa ja pääsi pelaamaan edustusjoukkueessa ensimmäisen kerran syksyllä 2013. Hän pelasi Romanian Liga I:ssä 89 ottelua, joissa hän teki viisi maalia, ja voitti liigacupin vuonna 2017. Helmikuussa 2018 hän siirtyi venäläisseura Ufaan, jossa hän pelasi 2,5 vuoden aikana 65 valioliigaottelua ja teki niissä yhden maalin. Lokakuussa 2020 hän siirtyi Kreikkaan AEK Ateenan joukkueeseen, jossa hän pelasi yhden kauden aikana 25 Kreikan Superliigan ottelua ja teki niissä yhden maalin. Eurooppa-liigassa hän pelasi täydet minuutit AEK Ateenan kaikissa kuudessa ottelussa. Kaudella 2021–2022 Nedelcearu pelasi italialaisseura Crotonessa 34 Serie B -ottelua ja teki niissä kaksi maalia. Kesällä 2022 hän siirtyi Palermoon, jossa hän on kahden kauden aikana pelannut 56 Serie B -ottelua ja yhden nousukarsintaottelun. Kaudella 2023–2024 hän teki Serie B:ssä kaksi maalia. Nedelcearu pelasi Romanian alle 17-, alle 18- ja alle 21-vuotiaiden maajoukkueissa. Hän pelasi täydet minuutit neljässä ottelussa alle 21-vuotiaiden Euroopan-mestaruuskilpailuissa 2019 Romanian yltäessä välieriin, joissa se hävisi Saksalle voitettuaan sitä ennen alkulohkossa Kroatian ja Englannin sekä pelattuaan Ranskan kanssa maalittoman tasapelin. Nedelcearu pelasi Romanian A-maajoukkueessa ensimmäisen kerran maaliskuussa 2018 ystävyysottelussa Ruotsia vastaan. Hän on kesäkuun 2024 loppuun mennessä pelannut 27 A-maaottelua, joissa hän on ollut avauskokoonpanossa 19 kertaa. Otteluista viisi on kuulunut MM-karsintaan, seitsemän EM-karsintaan ja kuusi Kansojen liigaan. Hän kuuluu Romanian joukkueeseen EM-kilpailuissa 2024. Hän on tehnyt A-maaotteluissaan kaksi maalia, jotka molemmat marraskuussa 2020 ystävyysottelussa Valko-Venäjää vastaan. == Lähteet == Luokka:Romanialaiset jalkapalloilijat Luokka:Vuonna 1996 syntyneet Luokka:Elävät henkilöt
Alonso de Mendoza

Alonso de Mendoza oli 1500-luvulla elänyt espanjalainen konkistadori ja La Pazin kaupungin perustaja. Alonso de Mendoza oli Pedro Jofren poika ja konkistadori Juan de Ávalosin veli. De Mendoza lähti matkaan 18. helmikuuta 1535 kohti nykyisen Panaman alueella sijaitsevaa Veraguaa tarkoituksenaan jatkaa sieltä kohti Perun valtakuntaa, jonka valloitus oli yksi retken päätavoitteista. Matkan aikana de Mendoza oli perustamassa Quiton kaupunkia ja toimi lyhyen aikaa sen johtajana. Perussa de Mendoza liittyi Francisco Pizarron johtamiin joukkoihin ja taisteli Diego de Almagron johtamia kapinallisia vastaan. Kun taistelut Perussa olivat rauhoittuneet, de Mendoza siirtyi kapteeni Pedro Anzuresin johtamiin joukkoihin, joiden tarkoituksena oli valloittaa Chunchos-nimellä kutsutut itäiset alueet. Vuonna 1541 de Mendoza asui La Platassa ja taisteli Pedro Anzuresin johtamissa joukoissa Francisco Pizarron murhanneita almagristeja vastaan. Joukot päihittivät almagristit 16. syyskuuta 1542. Pedro Cieza de León lukee de Mendozan yhdeksi konkistadorien pääkomentajista. Kun Perun alue oli jälleen rauhoittunut tulivat voimaan Kaarle V:n säätämät uudet lait, joiden mukaan intiaanit teoriassa vapautettiin kaivostöistä ja heidän oli mahdollista saada korvauksia työskentelystään espanjalaisille. Uusilla laeilla kumottiin myös piispojen, luostarien ja sairaaloiden säännöt ja uudet lait heikensivät monien ihmisten asemaa. Sittemmin de Mendoza palveli useissa eri joukoissa. Pedro de La Gasca maksoi de Mendozalle 2000 peson vuosipalkkaa ja antoi hänelle tehtäväksi vakauttaa Cuzcon ja Charcasin (nykyinen Sucre) väliset alueet siirtomaiksi ja perustaa alueelle keskuskaupunki, joka olisi turvallinen keskus Cuzcon, Charcasin ja Potosín välillä. De Mendoza kokosi joukon uudisasukkaita ja sotilaita ja lopulta 20. lokakuuta 1548 La Pazin kaupunki perustettiin aymaraintiaanien Chuquiabo-nimisen kylän viereen. Nimi Chuquiabo tarkoittaa kultaista perintöä ja aiemmin Francisco Pizarro joukkoineen oli louhinut alueelta suuria määriä kultaa. De Mendoza nimitettiin La Pazin ensimmäiseksi johtajaksi ja hänen hallintonsa kesti kolme vuotta. De Mendoza sairastui vuonna 1551 ja jäi pois kaupungin hallinnosta. Hän ei kuitenkaan palannut Espanjaan, vaan jäi ilmeisesti Etelä-Amerikkaan. De Mendozan sairastumisen jälkeisistä liikkeistä ei tiedetä suoraan mitään, mutta hänen lähisukulaistensa ja erityisesti veljensä Juan de Ávalosin dokumenttien perusteella tiedetään, että de Mendoza on kuoli noin vuonna 1553. La Pazin kaupungissa on de Mendozan mukaan nimetty aukio. == Lähteet == * Real Academia de la Historia: Alonso de Mendoza == Aiheesta muualla == Luokka:Espanjalaiset tutkimusmatkailijat ja konkistadorit
Molguzarvuoret

Molguzarvuoret (, ) ovat Turkestanvuorten luoteinen jatke Jizzaxin alueella Uzbekistanissa. Vuorijonon pituus on 70 kilometriä. Korkein kohta on Qizilchagat (2 620 metriä). Ilonoʻttin sola erottaa Molguzarvuoret Nurotavuorista. Vuoret koostuvat hiekkakivestä, liuskeesta, kalkkikivestä ja porfyriitista. Lounaisrinne laskeutuu jyrkästi Sangzorjoen laaksoon. Vuotuinen sademäärä on 440 millimetriä. Alarinteillä on subtrooppista puoliaavikkokasvillisuutta, ylempänä (1 200–2 000 metriä) kasvaa pensaita ja katajia. Ylimpänä on aroa. Zominsoyjoen yläjuoksulla Molguzar- ja Turkestanvuorten yhtymäkohdassa sijaitsevat Zominin kansallispuisto ja metsänsuojelualue. ==Lähteet== Luokka:Uzbekistanin vuoristot Luokka:Jizzaxin alue
Pedro Cieza de León

Pedro Cieza de León oli 1500-luvulla elänyt espanjalainen kirjoittaja. Hän oli aluksi sotilas, mutta sittemmin hänestä tuli historioitsija ja maantieteilijä. Cieza de León syntyi varakkaaseen perheeseen. Noin 15-vuotiaana vuonna 1535 hän lähti Cartagenaan ja pysyi Amerikan mantereella vuoteen 1551 asti, jolloin hän palasi pysyvästi Espanjaan. Tuolloin vuosien 1535 ja 1551 välillä Cieza de León toimi hyvin aktiivisesti; hän osallistui tutkimusmatkoille, taisteli sotilaana sekä kirjasi ylös asioita ja tapahtumia. Vuonna 1551 Cieza de León palasi Espanjaan ja meni naimisiin Isabel Lópezin kanssa Sevillassa. Siellä hän myös julkaisi suuren Perun historiaa käsittelevän teoksensa ensimmäisen osan vuonna 1553. Hänen vaimonsa Isabel López kuitenkin kuoli pian teoksen julkaisun jälkeen vuonna 1554. Cieza de Leónin muu kirjallinen tuotanto on julkaistu vasta vuosisatoja myöhemmin. Historiateoksen toinen osa julkaistiin vuonna 1871 ja kolmas osa vasta vuonna 1979. Neljännestä ja viimeisimmästä osasta tunnetaan vain kolme ensimmäistä kirjaa. Ei kuitenkaan ole todisteita siitä, että Cieza de León olisi itse kirjoittanut kolmannen ja neljännen osan. == Crónica del Perú == Crónica del Perú on teos Perun valtakunnan historiasta, mutta se sisältää myös tietoa Andien ja Amazonin sademetsäalueen kasvistosta ja eläimistöstä sekä inkojen kulttuurista, käyttäytymisestä ja yhteenotoista valloittajien kanssa. Vaikka teoksen nimi on Crónica del Perú, teoksessa kuvataan myös alueita, jotka kuuluvat nykyisin Kolumbian valtioon. Teoksen kerronta on tarinallista, mutta Cieza de León pyrkii kertomaan asioita todenmukaisesti. Teoksen esipuheessa Cieza de León mainitsee esikuvakseen Ciceron. == Lähteet == * Biografías y Vidas: Pedro Cieza de León == Aiheesta muualla == * Real Academia de la Historia: Pedro Cieza de León Luokka:Espanjalaiset tutkimusmatkailijat ja konkistadorit Luokka:Vuonna 1554 kuolleet
Ilonoʻtti

Ilonoʻtti on Molguzar- ja Nurotavuoret erottava Sangzorjoen kapea laakso Jizzaxin alueella Uzbekistanissa. Sen pituus on 16–18 kilometriä ja leveys 200–500 metriä. Laakson kautta kulkee Taškentin ja Samarkandin välinen maantie ja rautatie. Sen kapein kohta (30 metriä) on saanut Timur Lenkin mukaan nimen ”Timurin portti” (Temir qapigʻ tai Temir darvoza). Solan kallioissa on Ulugh Begin piirtokirjoitus vuodelta 1425. ==Lähteet== Luokka:Jizzaxin alue Luokka:Uzbekistanin maantiede
FIA World Endurance Championship -kausi 2025

FIA World Endurance Championship -kausi 2025 on FIA World Endurance Championship -sarjan 13. kausi. Kaudesta 2025 alkaen Hypercar-luokkaan osallistuvien valmistajien on osallistuttava vähintään kahdella autolla. Sama sääntö on jo voimassa LMGT3-luokassa. Aston Martin THOR Team tulee uutena tallina Hypercar-luokkaan. == Kilpailukalenteri == Kauden 2025 kilpailut: Nro Kilpailu Rata Paikka Ajankohta 1 Prologi Lusail International Circuit Lusail, Qatar 21.-22 helmikuuta 1 Qatarin 1 812 kilometrin ajo Lusail International Circuit Lusail, Qatar 28. helmikuuta 2 Imolan 6 tunnin ajo Imola Circuit Imola, Italia 20. huhtikuuta 3 Span 6 tunnin ajo Circuit de Spa-Francorchamps Stavelot, Belgia 10. toukokuuta 4 Le Mansin 24 tunnin ajo Circuit de la Sarthe Le Mans, Ranska 14.-15\. kesäkuuta 5 São Paulon 6 tunnin ajo Interlagos Circuit São Paulo, Brasilia 13. heinäkuuta 6 Lone Star Le Mans Circuit of the Americas Austin, Yhdysvallat 7. syyskuuta 7 Fujin 6 tunnin ajo Fuji Speedway Oyama, Japani 28. syyskuuta 8 Bahrainin 8 tunnin ajo Bahrain International Circuit Sakhir, Bahrain 8. marraskuuta == Lähteet == 2025 Luokka:Vuoden 2025 moottoriurheilu
P-nitrosofenoli

p-nitrosofenoli (C6H5NO2) eli 4-nitrosofenoli on fenolijohdannaisiin ja aromaattisiin nitrosoyhdisteisiin kuuluva orgaaninen yhdiste. Yhdistettä voidaan käyttää muiden yhdisteiden synteeseissä. == Ominaisuudet, valmistus ja käyttö == Huoneenlämpötilassa p-nitrosofenoli on vaaleankeltaista tai ruskehtavaa kiteistä ainetta. Yhdiste liukenee vain hyvin niukasti veteen ja paremmin emäksisiin liuoksiin. p-nitrosofenoli reagoi väkevien happojen tai emästen kanssa kiivaasti, jopa räjähtäen. Aine liukenee esimerkiksi etanoliin, asetoniin, dietyylieetteriin ja tolueeniin. Erityisesti liuoksissa p-nitrosofenoli on tautomeerinaan p-bentsokinonimonoksiimina. Kuumennettaessa yhdiste alkaa hajota noin 124 °C:n lämpötilassa. p-nitrosofenolia valmistetaan happamissa oloissa fenolin ja natriumnitriitin reaktiolla. p-nitrosofenolia käytetään useiden väriaineiden valmistamiseen ja kumien vulkanoinninkiihdyttimenä. == Lähteet == Luokka:Fenolit
Michael Brandsegg-Nygård

Michael Brandsesegg-Nygård (s. 5. lokakuuta 2005 Oslo, Norja) on norjalainen jääkiekkoilija. Brandsegg-Nygård edustaa SHL-joukkue Skellefteå AIK:ta. Hänellä on sopimus joukkueen kanssa kauden 2024–2025 loppuun saakka. Ennen Skellefteå AIK:hon siirtymistä hän on edustanut Norjan pääsarjassa EliteHockey Ligaenissa Vålerenga Ishockeyta ja HockeyAllsvenskanissa Mora IK:ta. Hänen pelipaikkansa on hyökkääjä ja hänen kätisyytensä on oikea. Brandsegg-Nygård on pelannut kahdeksan EliteHockey Ligaenin runkosarjan ottelua ilman tehopisteitä. Brandsegg-Nygård on pelannut yhden EliteHockey Ligaenin pudotuspelien ottelun ilman tehopisteitä. Hän kuului Norjan joukkueeseen Tšekin MM-kilpailuissa 2024 Uran tilastot päivitetty kauden 2023–2024 jälkeen. == Lähteet == Luokka:Norjalaiset jääkiekkoilijat Luokka:Skellefteå AIK:n pelaajat Luokka:Detroit Red Wingsin varaamat pelaajat Luokka:Vuonna 2005 syntyneet Luokka:Elävät henkilöt
Gʻozgʻon

Gʻozgʻon (uzb. kyrill. Ғозғон, ) on kaupunki Navoiyn alueella Uzbekistanissa. Se sijaitsee 76 kilometriä Navoiysta pohjoiseen. Kaupungissa oli 9 200 asukasta vuonna 2024. Paikkakunta on syntynyt vuonna 1970 avatun marmorilouhoksen yhteyteen. Siitä tuli taajama vuonna 1975 ja Navoiyn aluehallinnon alainen kaupunki vuonna 2019. Hyvin koristeellista marmoria tuottaa Gʻozgʻonmarmar-yhtiö. Sitä on käytetty muun muassa Taškentin Navoiy- teatterin ja Moskovan metroasemien verhoiluun. ==Lähteet== ==Aiheesta muualla== * Gʻozgʻonin kaupungin sivusto Luokka:Navoiyn alue Luokka:Uzbekistanin kaupungit
Chó bắc hà

Chó bắc hà on vietnamilainen koirarotu. Sillä ei ole FCI:n hyväksyntää, mutta Vietnamin Kennelliitto VKA on tunnustanut sen roduksi. == Ulkonäkö == Chó bắc hà on keskikokoinen pystykorvatyyppinen vuoristokoira. Korvat ovat pienet ja kolmiomaiset, asennoltaan joko pystyt tai taittuvat – näistä jälkimmäinen vaihtoehto on toivotumpi. Karvapeite on tiheä ja kaksinkertainen; peitinkarva on melko pitkää ja kovaa, aluskarva puolestaan villaista. Epävirallisesti mikä tahansa väritys on mahdollinen merleä lukuun ottamatta, mutta rotumääritelmän mukaan sen tulisi olla joko valkoinen, punainen, ruskea, black&tan; tai musta. Urosten säkäkorkeus vaihtelee 52–58 cm ja paino 22–28 kg välillä; nartuilla vastaavat mitat ovat 50–56 cm ja 18–24 kg.Bac Ha Dog. The Native Vietnamese Breed Reservation Society. Haettu 26.6.2024.006/2019/QĐ-CT Cong Nhan Tieu Giong Chó Bắc Hà – Bang Tieu Chuan Chó Bắc Hà. Vietnamese Kennel Association. Haettu 26.6.2024. Kuva:Bắc Hà dog 2.jpg|ruskea Kuva:Bắc Hà dog face.jpg|musta == Luonne ja käyttäytyminen == Rotu on luonteeltaan itsenäinen, älykäs ja rohkea. Vieraisiin se suhtautuu varauksella ja on omalla reviirillään alati valpas: sillä on voimakas vahtivietti. == Alkuperä == Rotu polveutuu runsaskarvaisista eteläkiinalaisista vuoristokoirista. Hmongit käyttivät sitä alun perin Pohjois-Vietnamissa – erityisesti Lào Cai'n maakuntaan kuuluvilla Bắc Hà'n ja Si Ma Cai'n alueilla – kodin vartiointiin ja metsästykseen. == Lähteet == Luokka:FCI:n ulkopuoliset rodut Luokka:Pystykorvat Luokka:Vuoristokoirat Luokka:Aasialaiset koirarodut
Kai Blomstedt

Kai Kaarlo Rikhard Blomstedt (21. heinäkuuta 1910 Helsinki – 22. helmikuuta 2003) oli suomalainen arkkitehti, joka suunnitteli uransa aikana esimerkiksi vesivoimalaitoksia, kouluja ja asuinrakennuksia. Hän valmistui Teknillisestä korkeakoulusta vuonna 1934 ja työskenteli sen jälkeen Suomen Osuuskauppojen Keskuskunnan rakennusosastolla. Suurimman osan rakennuksistaan Blomstedt suunnitteli arkkitehti Birger Stenbäckin (1907–1981) kanssa, ja vuonna 1948 he perustivat Arkkitehtitoimisto Kai Blomstedt & Birger Stenbäckin, joka toimi vuoteen 1972 asti. Vuonna 1970 hän perusti myös oman toimistonsa nimellä Arkkitehtitoimisto Kai Blomstedt. == Suunnittelutöitä == === Kemijoki Oy:n vesivoimalaitokset === pienoiskuva|Pirttikosken vesivoimalaitos, Rovaniemi pienoiskuva|Ossauskosken vesivoimalaitos, Tervola pienoiskuva|Taivalkosken vesivoimalaitos, Keminmaa * Pirttikosken vesivoimalaitos, Rovaniemi (valm. 1959) * Valajaskosken vesivoimalaitos, Rovaniemi (valm. 1960) * Permantokosken vesivoimalaitos, Rovaniemi (valm. 1961–1962) * Seitakorvan vesivoimalaitos, Kemijärvi (valm. 1963) * Ossauskosken vesivoimalaitos, Tervola (valm. 1965) * Vanttauskosken vesivoimalaitos, Rovaniemi (valm. 1972) * Taivalkosken vesivoimalaitos, Keminmaa (valm. 1976) === Lohja === * Harjun koulun laajennus (Birger Stenbäckin kanssa, valm. 1949) * Kartanonmäen vanhainkoti (Birger Stenbäckin kanssa, valm. 1951) * Lehmijärven koulu (Birger Stenbäckin kanssa, valm. 1953) * Lohjan Puhelin Oy:n toimitalo (Birger Stenbäckin kanssa, valm. 1953) * Virkkalan palotalo (Birger Stenbäckin kanssa, valm. 1954) * Hiiden koulu (Birger Stenbäckin kanssa, valm. 1956) * Paloniemen sairaala-alue (Birger Stenbäckin kanssa, valm. 1959) === Helsinki === * Auroran sairaalan desinfektiolaitos (Birger Stenbäckin kanssa, valm. 1951) * Männikkötie 7-9 (Birger Stenbäckin kanssa, valm. 1953) * Haavikkotie 15 (Birger Stenbäckin kanssa, valm. 1956) * Myllymatkantie 6 (Birger Stenbäckin kanssa, valm. 1966) === Hämeenkyrö === * Koskilinnan laajennus- ja muutostyöt (Birger Stenbäckin kanssa, valm. 1962) * Kyron kartonkitehtaan korjaamorakennuksen laajennus (Birger Stenbäckin kanssa, valm. 1964) === Pori === * Hotelli Vaakuna (valm. 1939) * Porin Seudun Osuuskassan talo (Birger Stenbäckin kanssa, valm. 1952) === Muualla === * Lamminpään hautausmaa, Tampere (Bertel Strömmerin kanssa, valm. 1939) * Savonlinnan seurahuone, Savonlinna (Birger Stenbäckin kanssa, valm. 1951) * Tornionmäen koulu, Kouvola (Birger Stenbäckin kanssa, valm. 1951) * Järvenpään vanhainkoti, Järvenpää (vuodesta 1976 terveyskeskuksen sairaala, Birger Stenbäckin kanssa, valm. 1955, purettu 2017) * Luusuanpirtti, Rovaniemi (Birger Stenbäckin kanssa, valm. 1958) * Kauppakatu 32, Lappeenranta (Birger Stenbäckin kanssa, valm. 1964) * Otaniemen konelaboratorio, Espoo (Birger Stenbäckin kanssa, valm. 1968) == Lähteet == Luokka:Suomalaiset arkkitehdit Luokka:Vuonna 1910 syntyneet Luokka:Vuonna 2003 kuolleet
Chó h'mông cộc đuôi

Chó h'mông cộc đuôi on vietnamilainen koirarotu. Sillä ei ole FCI:n hyväksyntää, mutta Vietnamin Kennelliitto VKA on tunnustanut sen roduksi. == Ulkonäkö == Raajat ovat pitkät, suorat ja lihaksikkaat. Rotu syntyy luonnostaan töpöhäntäisenä. Karvapeite on kaksinkertainen, suora, tiheä ja kova. Värivaihtoehdot ovat musta, brindle, keltainen, maksanruskea ja punaruskea \- näistä jälkimmäisin on harvinainen. Urosten säkäkorkeus vaihtelee 48–54 cm ja paino 18-26 kg välillä; nartuilla vastaavat mitat ovat 46–52 cm ja 16-24 kg.Bang Tieu Chuan Chó H’Mông cộc đuôi. Vietnamese Kennel Association. Haettu 26.6.2024. Kuva:Hmong Bobtail 2.jpg|ruskea Kuva:Hmong Bobtail face.jpg|punainen == Luonne ja käyttäytyminen == Rotu on älykäs ja uskollinen. Alunperin se on jalostettu metsästykseen, omaisuuden vartiointiin ja karjan ohjailuun. Nykyisin sitä käytetään myös poliisien rajavalvontaan ja armeijakoirana. == Alkuperä == Rotu on taustaltaan ikivanha.Vietnam: Native Dog Breeds. Native Breed.org. Haettu 26.6.2024. Sitä tavataan lähinnä Tây Bắc'n alueella, Hà Giang'n maakunnassa sekä Lào Cai'n maakunnassa. Nimensä mukaisesti sen historia kytkeytyy paikallisiin hmongeihin. Taustaltaan sen uskotaan olevan sakaalin ja paikallisten koirien välinen risteytys. == Lähteet == Luokka:FCI:n ulkopuoliset rodut Luokka:Pystykorvat Luokka:Aasialaiset koirarodut